EkBass/fiwiki-20250220-pages-articles huggingface dataset:
CYK-algoritmi

CYK-algoritmin (Cocke-Younger-Kasami -algoritmi) avulla voidaan selvittää kuuluuko jokin mielivaltainen merkkijono kieleen L. CYK-algoritmi toimii kieliopeille, jotka ovat Chomskyn normaalimuodossa. ==Esimerkki== Tarkastellaan esimerkiksi merkkijonoa "aabba" ja kielioppia S → AQ Q → RT | AT T → BA | RR | BT R → AB | TT | BT A → a B → b CYK-algoritmi perustuu taulukointiin siten, että taulukon ensimmäiselle riville asetetaan merkkijono, jonka kuuluvuus johonkin kieleen halutaan selvittää. Taulukon toiselle riville laitetaan ne välikkeet, joista saadaan muodostettua yläpuolella olevat merkit. Jos esimerkiksi kirjaimen 'a' saisi muodostettua kahdella eri välikkeellä, tulisi molemmat merkitä taulukkoon, mutta tässä esimerkissä muodostus on yksikäsitteistä. Kolmas rivi täytetään siten, että selvitetään millä välikkeillä voidaan muodostaa ylhäällä ja oikealla yläviistossa olevien välikkeiden yhdistelmä. Tässä esimerkiksi AA:ta ei voida muodostaa, joten rivin kolme ensimmäiseen sarakkeeseen tulee tyhjä joukko. AB ja BA ovat muodostettavissa ja niitä vastaavat välikkeet merkitään myös taulukkoon. Neljännen rivin ensimmäinen sarake kuvaa sitä pystytäänkö merkkijono "aab" muodostamaan kieliopilla, toinen sarake kuvaa "abb":n kuuluvuutta kieleen jne. Tämä on selvitettävissä esimerkiksi siten, että kuljetaan taulukossa tutkittavasta ruudusta ylöspäin toiselle riville asti ja samalla yksi oikealle yläviistoon. Sitten tutkitaan voidaanko näistä ruuduista löytyvien välikkeiden mielivaltainen kombinaatio (kuitenkin niin, että taulukossa vasemmanpuoleinen välike luetaan ensin) muodostaa jollain toisella välikkeellä. Esimerkiksi tutkittaessa neljännen rivin kolmatta saraketta, katsotaan ensin toisen rivin kolmatta saraketta (B) ja kolmannen rivin neljättä saraketta (T). Näistä muodostuva BT on T:n ja R:n produktio, joten merkitään ruutuun T,R. Vielä pitää kuitenkin edetä ja tarkastella myös kolmannen rivin kolmatta saraketta ja toisen rivin viidettä saraketta (edetään alaspäin ja oikealle yläviistoon). Näistä löytyy tyhjä joukko sekä A, joten uusia välikemahdollisuuksia ei saada. CYK-algoritmi etenee vastaavasti, kunnes päästään ensimmäisen sarakkeen viimeiselle riville. Jos kyseisessä ruudussa on S, kuuluu merkkijono kieleen L, eli se voidaan muodostaa annetulla kieliopilla lähtien lähtösymbolista. Muutoin merkkijono ei kuulu kieleen. Tarkasteltavien välikekombinaatioiden määrä kasvaa aina seuraavalle riville mentäessä yhdellä. Taulukon perusteella voimme myös päätellä helposti esimerkiksi sen, että merkkijonoa "aabb" ei voida muodostaa mitenkään kieliopin avulla ja merkkijono "abba" voitaisiin muodostaa, jos Q olisi lähtösymboli. Luokka:Formaalit kielet Luokka:Algoritmit
Sin/Pecado

Sin/Pecado on portugalilaisen Moonspell-yhtyeen vuonna 1998 julkaisema heavy metal -albumi. Se oli yhtyeen kolmas studioalbumi. Albumilta julkaistiin vuonna 1997 singlenä kappale 2econd Skin. Sin/Pecadossa käytettiin koneita hieman enemmän kuin sitä edeltävissä albumeissa. Albumin kolmetoista kappaletta kestävät yhteensä 62 minuuttia. Albumin nimessä ovat englannin ja portugalin kielillä sana "synti". Sin/Pecadon kaikki kappaleet ovat englanninkielisiä. == Kappaleluettelo == # # # # # # # # # # # # # == Soittajat == * Fernando Ribeiro - laulu * Ricardo Amorim - kitara * Pedro Paixão - koskettimet * Sérgio Crestana - basso * Mike Gaspar - rummut ==Lähteet== == Aiheesta muualla == * * Luokka:Moonspellin albumit Luokka:Vuoden 1998 albumit
Terbium

Terbium () on alkuaine, jonka kemiallinen merkki on Tb ja järjestysluku 65. Terbium on hopeanharmaa ja harvinainen maametalli. Se on pehmeää ja muistuttaa ulkonäöltään alumiinia, mutta on sitä huomattavasti raskaampaa. Terbiumin moolimassa on 158,9 u ja tiheys 8 230 kg/m³. Sulamispiste on 1 629 K ja kiehumispiste 3 503 K. Sen elektronegatiivisuus on 1,2. Luonnossa terbiumilla on yksi vakaa isotooppi, Tb-159. Tämän lisäksi sillä on havaittu 36 radioaktiivista isotooppia, joista pitkäikäisin on Tb-158 puoliintumisajalla 180 vuotta. Jaksollisessa järjestelmässä terbiumia ennen on gadolinium ja jälkeen dysprosium. Terbiumilla on kaksi allotrooppista muotoa, jotka molemmat riippuvat lämpötilasta. α-Tb esiintyy alle 1 298 °C:n lämpötiloissa ja β-Tb sitä korkeammissa. Metallinen terbium kestää hyvin korroosiota. Terbiumin löysi ruotsalainen kemisti Carl Gustav Mosander vuonna 1843 ja nimesi sen Ytterbyn kylän mukaan. Terbium on harvinaista ja platinaakin kalliimpaa. Mineraaleja, joissa terbiumia esiintyy, ovat mm. ceriitti, gadoliniitti, monatsiitti, ksenotiimi sekä eukseniitti ja niissäkin sitä on keskimäärin vain noin 0,03 %. Eukseniitissa on joskus suurempia, noin 1 % pitoisuuksia. Terbium ei lähes koskaan esiinny vapaana metallina, vaan yhdisteinä tai yhdessä muiden harvinaisten maametallien kanssa. Terbiumyhdisteitä ovat muuan muassa halidit TbCl3, TbI3, TbBr3, TbF3 ja TbF4. Sen yleisin hapetusluku on +III, kuten terbiumoksidissa (Tb2O3), mutta myös hapetuslukujen +II ja +IV yhdisteitä tunnetaan. Pieninä määrinä terbiumia käytetään lasereissa ja elohopea­lampuissa. Sitä käytetään myös röntgenlaitteiden valotus­levyissä, jotka se tekee herkemmiksi. Näin terbiumin avulla voidaan lyhentää valotus­aikaa ja siten pienentää potilaan saamaa säteily­annosta. Terbium on yksi Terfenol-D-nimisen magnetostriktiivisen metalliseoksen ainesosa. Tätä seosta on käytetty muun muassa sotalaivojen kaikuluotaimissa. == Lähteet == == Aiheesta muualla == * Periodictable: Technical data for Terbium * Webmineral: Terbium (Tb) Element Properties * Mindat: The Mineralogy of Terbium * * The Royal Society of Chemistry (RSC): Terbium * PeriodicTable: Terbium (Tb) * PubChem: Terbium * Human Metabolome Database (HMDB): Terbium * Food Component Database (FooDB): Terbium luokka:Alkuaineet
Kivesjärvi (järvi)

Kivesjärvi on järvi Paltamossa. Sen pohjoisrannalla sijaitsee samanniminen kylä. == Maantiede == Kivesjärven pituus on kymmenen kilometriä ja leveys enimmillään viisi kilometriä. Kivesjärven pinta-ala on 25,74 neliökilometriä, joten se on Suomen 134. suurin järvi. Rantaviivaa on 88,74 kilometriä. Järven keskisyvyys on 4,09 metriä ja syvin kohta 12,5 metriä. Syvin kohta sijaitsee järven eteläosassa Juurikkaselällä. Yli 10 metriä syviä kohtia on myös järven pohjoisosassa, itäosassa, keskiosassa Änätinselällä ja Kainuansaaren lounaispuolella. Järvessä on paljon saaria ja luotoja. Suurimpia saaria ovat Hangonsaari, Poronsaari, Eteissaari ja Mustolansaari. Järven rannoilla on asutusta ja peltoja. Kesäasukkaat ovat rakentaneet Kivesjärven mannerrannat, mutta saarissa on vielä vapaata rantaa. Järven itä- ja pohjoisrantaa myötäilee Oulu–Kontiomäki-rata. Järven pohjoispuolelta kulkee lisäksi valtatie 22. Kivesjärvi sijaitsee Oulujoen vesistössä (vesistöaluetunnus 59) Oulujärven alueen (59.3) Kivesjärven valuma-alueella, jonka Kivesjärven alueeseen (59.351) se kuuluu. Vedenpinnan korkeus on 135,1 mpy. Kivesjärvi laski aikaisemmin Alanteenjokea Oulujärven Alanteenlahteen, mutta 1800-luvun alkupuolella tapahtuneessa vesireittien kunnostustöissä Kivesjärvelle kaivettiin uusi laskujoki, Varisjoki, joka alkaa järven kaakkoispäästä ja päättyy Oulujärven Varislahteen. Jonkinlaisena uomana Alanteenjoki kuitenkin vielä esiintyy, vaikka siinä olevan Alanteenjärven pinta normaalitasollaan onkin 30 senttimetriä Kivesjärven pintaa ylempänä. Silti Kivesjärvi luokitellaan vielä bifurkaatiojärveksi.Kuusisto, Esko (1984). Suomen vesistöjen bifurkaatiot. Terra 96:4, s. 255. Varisjoen kaivamisen johdosta vedenpinta Kivesjärvessä laski pari metriä. Varisjoessa oli ennen uiton ja kalanviljelylaitoksen suorittamia vesistötöitä kymmenisen koskea, mutta nyt vain kolme. Kivesjärven ja Oulujärven tasoero on 12,4 metriä. Kainuun Ympäristökeskuksen tekemien mittausten perusteella järven veden laatu kuuluu toiseen luokkaan eli on hyvä. Vesialue on lähes luonnontilainen, mutta lievästi rehevöitynyt tai selvästi humuspitoinen. Paikallisesti rajoittuneita leväesiintymiä löytyy satunnaisesti. Vesistö soveltuu hyvin eri käyttömuotoihin. == Virkistysarvot == Järven kalakanta on runsas ja monipuolinen. Urheilukalastajalle on haukea ja kuhaa tarjolla runsaasti. Verkkopyytäjä saa syksyisin muikkua. Ahven- ja särkikanta on ehkä liiankin runsas aiheuttaen rehevöitymistä. Myös lohikaloja ja siikaa on istutettu vuosikymmenen ajan, mutta niiden luontainen lisääntyminen ei ole onnistunut toivotulla tavalla. Rapukanta on elpynyt ruton aiheuttamasta tuhosta ja on taas pyyntikokoista. == Lähteet == Luokka:Bifurkaatiojärvet Luokka:Paltamon järvet Luokka:Oulujärven alue
Maxwell

Maxwell tarkoittaa seuraavia: * maxwell, tunnus Mx, magneettivuon yksikkö * Maxwell, yhdysvaltalainen automerkki. * Maxwell House, yhdysvaltalainen kahvimerkki * Maxwellin–Boltzmannin jakauma, fysiikan ja kemian tilastollisia ilmiöitä kuvaava todennäköisyysjakauma * Maxwell Montes, vuoristo Venuksessa * Maxwell, Robert Maxwellista kertoa televisioelokuva vuodelta 2007. * Maxwell, Nvidian mikroarkkitehtuuri ==Sukunimi== Maxwell on seuraavien henkilöiden sukunimi: * Ben Maxwell (s. 1988), kanadalainen jääkiekkoilija * Cedric Maxwell (s. 1955), yhdysvaltalainen koripalloilija * Charlie Maxwell (1927–2024), yhdysvaltalainen baseballinpelaaja * Duris Maxwell (1946–2020), kanadalainen rumpali * Elsa Maxwell (k. 1963), yhdysvaltalainen juorutoimittaja * Ghislaine Maxwell (s. 1961), brittiläinen seurapiirihenkilö ja seksuaalirikollinen * James Clerk Maxwell (1831–1879), skotlantilainen fyysikko * John Maxwell (1871–1906), yhdysvaltalainen golfaaja * John C. Maxwell (s. 1947), yhdysvaltalainen kirjailija, puhuja ja pastori * Jonathan Maxwell (1864–1928), yhdysvaltalainen keksijä ja autotehtailija, yksi Maxwell- Briscoe-yhtiön perustajista * Lois Maxwell (1927–2007), kanadalainen näyttelijä * Marilyn Maxwell (1921–1971), yhdysvaltalainen näyttelijä ja esiintyjä * Randy Maxwell (s. 1963), kanadalainen jääkiekkoilija * Robert Maxwell (1923–1991), brittiläinen lehtikeisari ja parlamentin jäsen * Steamer Maxwell (1890–1975), kanadalainen jääkiekkoilija * Vernon Maxwell (s. 1965), yhdysvaltalainen koripalloilija ==Etunimi== * Maxwell Anderson (1888–1959), yhdysvaltalainen näytelmäkirjailija, elokuvakäsikirjoittaja ja laulunsanoittaja * Maxwell Cabelino Andrade, Maxwell (s. 1981), brasilialainen jalkapalloilija * Maxwell Atoms, alk. Adam Burton (s. 1972), yhdysvaltalainen animaattori * Maxwell Caulfield (s. 1959), brittiläinen näyttelijä * Maxwell Deacon (1910–1970), kanadalainen jääkiekkoilija * Maxwell Holt (s. 1987), yhdysvaltalainen lentopalloilija * Maxwell Long, Maxey Long (1878–1959), yhdysvaltalainen juoksija ja olympiavoittaja * Maxwell Valentine Noronha (1926–2018), intialainen katolinen piispa * Maxwell Parks Maxie Parks (s. 1951), yhdysvaltalainen pikajuoksija ja olympiavoittaja * Maxwell D. Taylor (1901–1987), yhdysvaltalainen kenraali === Kuvitteellisia henkilöitä === * Maxwell Smart, päähenkilö televisiosarjassa Salainen agentti 86
Valoeetteri

Valoeetteri (luminiferous aether) oli useiden fyysikoiden 1800-luvun lopulla ja 1900-luvun alussa kannattama oletus kaikkeuden täyttäväksi sähkömagneettisen säteilyn väliaineeksi. Nimityksen antoi James Clerk Maxwell, joka aikalaistensa tavoin ajatteli, että valon eteneminen vaatii väliaineen. Sähkö- ja magneettikenttien katsottiin aiheutuvan eetterin jännitystiloista, valon ja muiden sähkömagneettisten aaltojen taas sen värähtelyistä. Tässä muodossa eetteriteoria oli useiden vuosikymmenien ajan tieteessä yleisesti hyväksytty. Muutamat tiedemiehet tekivät yrityksiä selittää eetterin avulla muitakin ilmiöitä. Esimerkiksi lordi Kelvin (William Thomson) esitti hypoteesin, jonka mukaan tavallisen aineen atomit olisivat eräänlaisia eetterin solmuisia pyörteitä, ja hän teki alustavia yrityksiä selittääkseen tuolloin jo tunnetun alkuaineiden jaksollisen järjestelmänkin tämän hypoteesinsa avulla.Malkolm E. Lines: Jättiläisen harteilla, Matematiikan heijastuksia luonnontieteeseen, s. 221, Gummerus 2000, ISBN 951-884-285-X Tietämyksen lisääntyessä eetteriltä vaaditut ominaisuudet osoittautuivat yhä hankalammiksi. Eetterin olisi pitänyt olla toisaalta fluidi (kaasu tai neste) täyttääkseen avaruuden, mutta samalla terästäkin jäykempi ja kimmoisempi, jotta valo kulkisi siinä ilman energiahäviöitä. Sen olisi pitänyt olla massaton ja viskositeetiton, jottei se vaikuttaisi planeettojen kiertoratoihin, sekä täysin läpinäkyvä, täysin dispersiota aiheuttamaton (taitekerroin vakio), kokoonpuristumaton ja jatkuva hyvin pieneen mittakaavaan asti. Michelson-Morleyn kokeella vuonna 1887 yritettiin turhaan osoittaa eetterin olemassaolo. Eetteriteoriaa yritettiin tämän jälkeen vielä pelastaa esittämällä syitä, joista kokeen epäonnistuminen olisi voinut johtua, vaikka eetteriä olisikin olemassa. Näytti kuitenkin, että se vaatisi absoluuttisen viitekehyksen, jossa yhtälöt pätisivät sillä epätyydyttävällä ehdolla, että yhtälöt olisivat eri muodossa liikkuvalle havaitsijalle. Nämä vaikeudet olivat osaltaan vaikuttimena Albert Einsteinin hylätessä erityisen suhteellisuusteorian yhteydessä valoeetterihypoteesin. Teorian todistukset ovat osoittaneet eetterin tarpeettomaksi; sähkömagneettinen säteily etenee ilman väliainetta. Myös viime aikoina on esitetty erilaisia eetterihypoteeseja, mutta niitä pidetään yleisesti näennäistieteenä. Niissä alkuperäistä eetterihypoteesia on kehitetty edelleen – joskin pohjalla on edelleen vanha ajatus mekanistisesta kimmoisasta värähtelevästä aineksesta tai taustarakenteesta, joka sekä synnyttää aalto- ja hiukkasilmiöt että siirtää ne. Esimerkki tällaisesta teoriasta on Kauko Niemisen eetteripyörreteoriaKauko Nieminen: Eetteripyörteet voimina, ISBN 951-99532-4-8. Antiikin ja keskiajan luonnontieteissä eetteri oli alkuaine, jonka uskottiin täyttävän kuun yläpuolisen kaikkeuden. ==Katso myös== * Absoluuttinen aika ja avaruus * Michelsonin–Morleyn koe * Kvintessenssi * Higgsin bosoni * Kalorikki * Kauko Nieminen ==Lähteet== ==Aiheesta muualla== *Paul Talvio: Horjuttaako nykytietämys satavuotiaan suhteellisuusteorian perusteita? Luokka:Fysiikan historia Luokka:Vanhentuneet tieteelliset teoriat
Balttilaiset kielet

Balttilaiset kielet muodostavat yhden indoeurooppalaisen kielikunnan päähaaroista. Balttilaiset kielet jaetaan kahteen alaryhmään, länsi- ja itäbalttilaisiin kieliin. Ainoat nykyään käytössä olevat balttilaiset kielet ovat latvia ja liettua, jotka kuuluvat itäbalttilaisiin kieliin. Vaikka latvia ja liettua ovat sukua, ne eroavat toisistaan siinä määrin, ettei yhden kielen pohjalta voi ymmärtää toista. Myös latgalli ja samogiitti ovat yhä elossa, mutta niitä pidetään monissa yhteyksissä itsenäisten kielten sijasta latvian ja liettuan murteina. Kuolleisiin balttilaisiin kieliin kuuluvat muun muassa muinaispreussi ja kuuri. Muinaispreussista, joka sammui 1600-luvulla, on säilynyt jonkin verran kirjallisia muistomerkkejä. Balttialaisia kieliä tutkiva kielitieteen ala on baltologia eli balttilainen filologia. == Balttilaiset kielet indoeurooppalaisessa kielikunnassa == Balttilaisissa kielissä on monia arkaaisia piirteitä, joiden uskotaan olevan peräisin indoeurooppalaisesta kantakielestä. Siksi balttilaiset kielet ovat kielitieteilijöille erityisen kiinnostavia. Kahdesta elävästä balttilaisesta kielestä liettuassa on säilynyt enemmän arkaaisia piirteitä. Kielitieteilijät ovat erimielisiä balttilaisten kielten suhteesta muihin indoeurooppalaisten kielten kieliryhmiin. Monista kuolleista balttilaisista kielistä on jäänyt vain vähän tai ei lainkaan kirjallisia muistomerkkejä, mikä hankaloittaa tutkimusta. Useimmat kielitieteilijät ovat sitä mieltä, että balttilaiset kielet erosivat indoeurooppalaisesta kantakielestä erillisenä ryhmänä. Samoin useimpien mielestä balttilaisilla kielillä on lähin suhde slaavilaisiin kieliin. Tämän syyksi on esitetty toisaalta yhteistä sukulaisuutta, jolloin oletetaan olleen yhteinen balttilais-slaavilainen kantakieli, toisaalta maantieteellisen läheisyyden vaikutusta. ==Balttilaiset kielet== ===Länsibalttilaiset kielet †=== *Galindin kieli † *Muinaispreussin kieli † *Sudoovin kieli † *Skalvin kieli † ===Itäbalttilaiset kielet=== *Latvian kieli (noin 1,7 miljoonaa puhujaaEthnologue: Latvian Viitattu 14.12.2014.) **Latgallin kieli (noin 200 000 puhujaaEthnologue: Latgalian Viitattu 14.12.2014.) *Liettuan kieli (noin 3 miljoonaa puhujaaEthnologue: Lithuanian Viitattu 14.12.2014.) **Samogitian kieli (noin 500 000 puhujaa) *Kuurin kieli † *Selonin kieli † *Semgallin kieli † ==Lähteet== ==Aiheesta muualla== *
Virginia Mayo

Virginia Mayo (alk. Virginia Clara Jones; 30. marraskuuta 1920 Saint Louis, Missouri, Yhdysvallat – 17. tammikuuta 2005 Thousand Oaks, Kalifornia) oli yhdysvaltalainen näyttelijätär. Virginia Jones opiskeli lapsena tanssia tätinsä palkkaamien tanssinopettajien johdolla. Sittemmin hän esiintyi kotikaupunkinsa oopperan kuorossa. Vaudevilletaiteilija Andy Mayo keksi lahjakkuuden, ja Virginia alkoi esiintyä vaudevillessa. Tämä jakso kesti kolme vuotta, ja Broadwaylle hän pääsi vuonna 1941. Tällöin hän myös otti taiteilijanimen Mayo. Samuel Goldwyn näki Virgina Mayon mahdollisuudet elokuvauralla. Mayon ensimmäinen merkittävä elokuva oli Jack London vuonna 1943. Siitä seurasi useampi elokuva Danny Kayen kanssa. Vuonna 1946 hän teki yhden merkittävimmistä rooleistaan elokuvassa Parhaat vuodet (The Best Years of Our Lives), joka voitti Oscarin. Vuonna 1947 Virginia Mayo avioitui vastanäyttelijänsä Michael O'Shean kanssa – samalla hän oli elokuvayhtiö Warner Brosin suurin kassamagneetti. Toinen huippurooli Mayolle oli vuonna 1949 elokuvassa Valkoinen hehku (White Heat), jossa hän oli James Cagneyn esittämän paatuneen rikollisen vaimon roolissa. Mayon uran seuraavat vuosikymmenet olivat B-elokuvien aikaa, ja mukaan mahtui jokunen musikaalikin. Näissä hänen lauluäänensä korvattiin dubbaamalla. Tällöin hän teki myös paluun teatterilavoille. 1980-luvulla Mayo niitti mainetta televisiorooleillaan; hän vieraili useissa ajan suosituissa sarjoissa, kuten Lemmenlaiva, Remington Steele ja Murhasta tuli totta. Hän näytteli myös tusinan verran jaksoja saippuasarjassa Santa Barbara. Avioliittonsa aikana Mayo ja O'Shea saivat yhden lapsen, tyttären nimeltä Mary Catherine. Liitto päättyi O'Shean kuolemaan vuonna 1973. Mayolla on yhteensä kolme lapsenlasta. Myöhempinä vuosinaan hän omisti aikaansa heille ja harrasti myös innokkaasti maalaamista. Näyttelemistä hän jatkoi 1990-luvulle asti. Virginia Mayo kuoli 84-vuotiaana keuhkokuumeen ja sydänkohtauksen aiheuttamiin komplikaatioihin Los Angelesissa 17. tammikuuta 2005. Hän oli yksi ensimmäisistä Hollywood Walk of Famelle tähden saaneista näyttelijöistä. ==Aiheesta muualla== * Virginia Mayon muistokirjoitus Helsingin Sanomissa * Luokka:Yhdysvaltalaiset näyttelijät Luokka:Vaudeville-esiintyjät Luokka:Hollywood Walk of Fame Luokka:Vuonna 1920 syntyneet Luokka:Vuonna 2005 kuolleet
Aleksei Rykov

Aleksei Ivanovitš Rykov (; 25. helmikuuta (J: 13. helmikuuta) 1881 Saratov, Venäjä – 15. maaliskuuta 1938 Moskova) oli venäläinen vallankumouksellinen ja neuvostoliittolainen poliitikko. Hän oli Kansankomissaarien neuvoston puheenjohtaja Leninin kuoleman jälkeen 1924–1929. Rykov syntyi talonpoikaisperheeseen Saratovissa vuonna 1881. Kansallisuudeltaan hän oli venäläinenСталинские расстрельные списки. Hän opiskeli Kazanin yliopistossa, liittyi Venäjän sosiaalidemokraattiseen työväenpuolueeseen 18-vuotiaana ja hyväksyi yhteistyön bolševikkien ja menševikkien välillä vuonna 1903. Rykov työskenteli bolševikkien agenttina Moskovassa ja Pietarissa ja oli ratkaiseva henkilö vuoden 1905 vallankumouksessa. Rykov arvosteli Leniniä diktatorisesta tyylistä ja rikkoi välinsä bolševikkien välillä. Rykovista tuli kuitenkin myöhemmin Moskovan neuvoston johtava jäsen ja muodosti oikeisto-oppositioksi kutsutun ryhmittymän puolueessa. Rykov valittiin täysjäseneksi keskuskomiteaan ja Pietarin neuvostoon lokakuussa 1917. Seuraavassa kuussa hänet hyväksyttiin sotilaalliseen vallankumouskomiteaan Moskovassa. Huolimatta erimielisyyksistä Leninin kanssa, Rykov valittiin sisäasiain kansankomissaariksi vuosina 1917–1918, korkeimman kansallisen taloudellisen neuvoston puheenjohtajaksi vuosiksi 1918–1920, kansankomissaarien neuvoston varapuheenjohtajaksi vuosiksi 1921–1924 ja kansankomissaarien neuvoston puheenjohtajaksi vuosiksi 1924–1929. Rykov oli 1920-luvun lopulla liittoutuneena Josef Stalinin, Nikolai Buharinin ja Mihail Tomskin kanssa Lev Trotskia ja tämän vasemmisto-oppositiota vastaan. Stalin kuitenkin kääntyi myös Buharinin, Rykovin ja Tomskin muodostamaa puolueen oikeistopoikkeamaa vastaan, ja Rykov erotettiin kaikista viroistaan syyskuussa 1936. Rykov, Buharin, Genrih Jagoda, Nikolai Krestinski ja Christian Rakovski olivat vuodesta 1936 alkaen vangittuina ja syytettyinä liitosta Trotskin kanssa Stalinia vastaan. Oikeudenkäynti heitä vastaan pidettiin maaliskuussa 1938. Rykov tuomittiin syylliseksi maanpetturuuteen ja teloitettiin maaliskuussa 1938. Hänen seuraajakseen kansankomissaarien neuvoston puheenjohtajaksi eli pääministeriksi tuli Stalinin luottomies Vjatšeslav Molotov. Aleksei Rykovin kunnia palautettiin ja maine puhdistettiin Mihail Gorbatšovin kaudella vuonna 1988. ==Lähteet== == Aiheesta muualla == Luokka:Bolševikit Luokka:NKP:n keskuskomitean politbyroon jäsenet Luokka:Neuvostoliiton hallituksen johtajat Luokka:Neuvostoliittolaiset ministerit Luokka:Neuvostoliiton toimeenpanevan keskuskomitean puhemiehistön jäsenet Luokka:Venäjän SFNT:n ministerineuvoston puheenjohtajat Luokka:Yleisvenäläisen toimeenpanevan keskuskomitean puhemiehistön jäsenet Luokka:Venäjän perustuslakia säätävän kansalliskokouksen jäsenet Luokka:Neuvostoliittolaiset teloitetut Luokka:Stalinin vainoissa kuolleet Luokka:Vuonna 1881 syntyneet Luokka:Vuonna 1938 kuolleet
Aspindzan piirikunta

Aspindzan piirikunta () on piirikunta Samtskhe-Džavakhetin hallintoalueella Georgiassa. Piirikunnassa on noin 10 372 asukasta (vuonna 2014) ja sen pinta- ala on 825 neliökilometriä. Piirikunnan keskus on Aspindzan kaupunkityyppinen taajama, joka sijaitsee Mtkvari-joen varrella. Piirikunnan alueella on useita merkittäviä nähtävyyksiä, kuten 1200-luvun vaihteessa rakennettu Vardzian luolaluostari, Vanis Kvabebin luolaluostari, jonka rakentaminen on aloitettu 700-luvulla, Tmogvin keskiaikainen linnoitus ja Khertvisin linnoitus, yksi Georgian vanhimmista. Kaikki edelliset sijaitsevat Mtkvarin varrella, Khertvisi Mtkvari- ja Paravani-jokien yhtymäkohdassa. Aspindza tunnetaan lisäksi vuonna 1770 käydystä Aspindzan taistelusta, jossa kuningas Erekle II voitti turkkilaiset. == Lähteet == == Aiheesta muualla == Luokka:Georgian piirikunnat Luokka:Samtskhe-Džavakheti
Dedoplistsqaro

Dedoplistsqaro () on kaupunki Dedoplistsqaron piirikunnassa Kakhetin hallintoalueella Georgiassa. Kaupungissa on 5 940 asukasta vuoden 2014 väestönlaskennan mukaan. Paikkakunta mainitaan ensimmäisen kerran keskiaikaisissa aikakirjoissa kuningas Davit IV:n (hallitsi 1089–1125) perustamana sotilastukikohtana. Perinteen mukaan sen nimi, kirjaimellisesti "kuningattarenlähde", on peräisin kuningatar Tamarilta (hallitsi 1184–1213). Kun Venäjän keisarikunta oli liittänyt Georgian itseensä, se perusti paikalle linnoituksen vuonna 1803 ja antoi kylälle nimen Tsarskije Kolodtsy () eli "kuninkaalliset kaivot". Vuonna 1869 saksalaiset yrittäjät Carl Heinrich von Siemens ja Ernst Werner von Siemens perustivat kylän lähelle öljynjalostamon, joka toimi ainakin 1870-luvun puoliväliin saakka. Neuvostohallinto muutti paikkakunnan nimen muotoon Tsiteltsqaro (, "punaiset lähteet") ja antoi sille kaupunginoikeudet vuonna 1963. Vuonna 1991 historiallinen nimi Dedoplistsqaro otettiin jälleen käyttöön. Khornabudžin keskiaikaisen linnoituksen rauniot sijaitsevat kaupungin lähistöllä. == Lähteet == Luokka:Georgian kaupungit
Harjavallan rautatieasema

Harjavallan rautatieasema () sijaitsee Satakunnassa Harjavallan kaupungissa, rataosalla Nakkilan ja Kokemäen rautatieasemien välissä, noin 27 kilometriä Porin rautatieasemalta itään päin. Asemalla pysähtyvät kaikki Tampereen ja Porin välillä kulkevat matkustajajunat. Rautatieasemalla on kaksi laituriraidetta. Kaikki junat InterCityä 466 lukuun ottamatta käyttävät raidetta kaksi.Harjavalta, Vr.fi == Historia == Harjavallan rautatieasema sijaitsi alun perin Merstolassa. Kirkonkylään rakennetun aseman valmistumisen jälkeen vanha asema nimettiin uudelleen Merstolan rautatieasemaksi.jukkajoutsi.com/harjavalta Nykyinen Harjavallan rautatieasema avattiin Kummun seisakkeena vuonna 1944, jolloin Outokumpu Oy:n kuparitehdas evakuoitiin Imatralta Harjavaltaan. Alkuvuosina rautatien lipunmyynti tapahtui kuparitehtaan konttorirakennuksessa. Uutta asemaa ratapihoineen alettiin rakentaa työllisyystöinä 1940-luvun lopulla, ja asemarakennus valmistui 1952. Asemarakennuksessa noudatettiin silloin uutta rakennustapaa: hirsiseinien sijasta siinä oli purutäytteiset lautaseinät. Jussi Iltanen: Radan varrella: Suomen rautatieliikennepaikat (2. p.), s. 127. Helsinki: Karttakeskus, 2010. ISBN 978-952-593-214-3. Harjavallan asema muutettiin kauko-ohjatuksi vuonna 1999, ja lipunmyynti lopetettiin vuonna 2006. Asemarakennus, tavarasuoja ja muut asema-alueen rakennukset siirtyivät vuonna 2007 Senaatti-kiinteistöille. Asemarakennus on myöhemmin myyty yksityiselle. ==Lähteet== == Aiheesta muualla == * Aseman tiedot – VR Luokka:Satakunnan henkilöliikenteen rautatieliikennepaikat Luokka:Harjavallan rakennukset ja rakennelmat Luokka:Harjavallan liikenne
Marneulin piirikunta

Marneulin piirikunta () on piirikunta Kvemo Kartlin hallintoalueella Georgiassa. Piirikunnassa on noin 123 500 asukasta (2009) ja sen pinta-ala on 935 neliökilometriä. Valtaosa piirikunnan asukkaista on azereja. Vuoden 2002 väestönlaskennan mukaan he muodostivat 83,1 prosenttia Marneulin väestöstä, georgialaisia oli 8,0 prosenttia ja armenialaisia 7,9 prosenttia. Piirikunnan keskus on Marneulin kaupunki (vuoteen 1947 Bortšali, ). Marneulin kaupungin asukasluku oli 27 065 (1989), 23 695 (2002) ja 24 100 (arvio 2014). Marneulin piirikunta rajautuu etelässä Armeniaan ja Azerbaidžaniin, idässä Gardabanin piirikuntaan ja Rustavin kaupunkiin, pohjoisessa Tetri tsqaron piirikuntaan ja lännessä Bolnisin piirikuntaan. Piirikunnassa oli Marneulin kaupungin lisäksi yksi kaupunkityyppinen taajama (Šaumiani, noin 3 600 asukasta vuonna 2002) ja 70 kylää. Šaumiani menetti kauypunkityyppisen taajaman aseman ja muutettiin kyläksi vuoden 2014 alussa. Piirikunta sijaitsee noin 270–400 metrin korkeudella merenpinnasta. Algeti-joki virtaa Marneulin laakson halki. Piirikunnan läpi kulkee lisäksi Tbilisin ja Jerevanin välinen rautatie.Kvemo Kartli: Marneuli Marneulissa sijaitsee Georgian asevoimien sotilastukikohta. 8. elokuuta 2008 Venäjän ilmavoimat pommittivat tukikohtaa Venäjän–Georgian sodan yhteydessä ja kolme ihmistä menehtyi.MIA: Three Die in Marneuli Airfield Bombing == Lähteet == ==Aiheesta muualla== Luokka:Georgian piirikunnat
Tyranny of Souls

Tyranny of Souls on Bruce Dickinsonin vuonna 2005 julkaisema sooloalbumi. Albumin kappaleet sävelsivät Bruce Dickinson ja Roy Z. Musiikki työstettiin siten, että Roy Z lähetti Iron Maidenin kiertueella olleelle Dickinsonille riffejä, joihin Dickinson lisäsi melodiat ja sanoitukset. Kaikki kitaraosuudet soittanut Roy Z myös tuotti albumin sekä soitti muutamia basso- sekä piano- osuuksia. == Kappalelista == # # # # # # # # # # === Japanin-version bonusraita === # * Eternal == Kokoonpano == * Bruce Dickinson – laulu * Roy Z – kitarat, basso (kappaleet 7 ja 9) * David Moreno – rummut * Ray "Greezer" Burke – basso (kappaleet 1, 4-6, 8 ja 10) * Juan Perez – basso (kappaleet 2 ja 3) * Maestro Mistheria – koskettimet == Arvostelut == * Imperiumi: 9/10 * Soundi: == Muuta == *Kappale Kill Devil Hill kertoo Wrightin veljeksien vuoden 1903 lentomatkasta. *Kansitaide on renessanssitaiteilija Hans Memlingin käsialaa. == Lähteet == Luokka:Vuoden 2005 albumit Luokka:Bruce Dickinsonin albumit
Roy Z

Roy Z (oik. Roy Ramirez) on kitaristi, säveltäjä ja tuottaja. Hän on kitaristina perustamassaan yhtyeessä Tribe of Gypsies. Roy Z on työskennellyt Bruce Dickinsonin kanssa tämän soololevyillä sekä Rob Halfordin levyillä Resurrection ja Crucible. Hän on tuottanut muun muassa Downsetin, Rob Halfordin, Helloweenin, Kloverin, Roadsawin ja Life After Deathin levyjä. ==Lähteet== Luokka:Yhdysvaltalaiset kitaristit Luokka:Syntymävuosi puuttuu Luokka:Elävät henkilöt
Grim Reaper

Grim Reaper on brittiläinen heavy metal -yhtye. Nick Bowcott perusti sen Droitwichissä, Englannissa vuonna 1979. Yhtye hajosi kolmannen albuminsa julkaisun jälkeen. Vuonna 2006 yhtye teki paluun ja heidän uusi albuminsa "From Hell" ilmestyi 2014. == Jäsenet == * Nick Bowcott – kitara * Steve Grimett – laulu * Lee Hams – rummut * Dave Wanklin – basso == Diskografia == === Studioalbumit === * * * * * * === Kokoelmat === * * * ==Aiheesta muualla== * http://www.terrorizer.com/news/features-2/grim-reaper-working-on-first- album-since-1987/ * https://www.facebook.com/grimreaperofficial Luokka:Brittiläiset thrash metal -yhtyeet
Metal Church

Metal Church on yhdysvaltalainen heavy metal -yhtye. Se perustettiin vuonna 1981, ja sen ensimmäinen albumi, Metal Church, ilmestyi vuonna 1984. Alkuperäisenä jäsenenä ollut laulaja David Wayne oli mukana kahdella ensimmäisellä levyllä Metal Church (1984) ja The Dark (1986). The Dark levyn jälkeen laulajana oli Mike Howe levyillä Blessing in Disguise (1989), Human Factor (1991), Hanging in the Balance (1993). David Wayne palasi yhtyeeseen Masterpeace-albumille (1999), mutta lähti jälleen 2003. Seuraavalla levyllä, nimeltään The Weight Of The World (2004), oli laulajana Ronny Munroe. 2006 ilmestyi levy A Light In The Dark, ja tällä kertaa rumpuja soitti Jeff Plate (ex-Savatage). Yhtyeestä julkaistaan kirja nimeltä "Beyond The Black: The Story Of Metal Church" marraskuussa 2023. Kirjan on kirjoittanut James R. Beach yhteistyössä Brian L. Naron kanssa. == Diskografia == === Studioalbumit === * Metal Church (1984) * The Dark (1986) * Blessing in Disguise (1989) * The Human Factor (1991) * Hanging in the Balance (1993) * Masterpeace (1999) * The Weight of the World (2004) * A Light in the Dark (2006) * This Present Wasteland (2008) * Generation Nothing (2013) * XI (2016) * Damned If You Do (2018) * Congregation of Annihilation (2023) === Demot === * Red Skies (1981) * Hitman (1983) * Four Hymns (1983) === Livealbumit === * Live (1998) * Live in Japan (1998) * Classic Live (2017) === Kokoelmat === * From the Vault (2020) === Singlet === * "Gods of Wrath" (1985) * "Start the Fire" (1986) * "Watch the Children Pray" (1986) * "Iron Man" (1988) (Sir Mix-a-Lotin kanssa) * "Badlands" (1989) * "Fake Healer" (1989) * "Date with Poverty" (1991) * "In Harm's Way" (1991) * "In Mourning" (1991) * "The Human Factor" (1991) * "Gods of Second Chance" (1993) * "Mirror Of Lies" (2006) * "No Tomorrow" (2016) * "Killing Your Time" (2016) * "Reset" (2016) * "Needle and Suture" (2016) * "Fake Healer" (2017) (Todd La Torren kanssa) * "Damned If You Do" (2018) * "By the Numbers" (2018) * "Pick a God and Prey" (2023) == Lähteet == Luokka:Yhdysvaltalaiset thrash metal -yhtyeet
Ellegarden

Ellegarden on japanilainen rockyhtye, joka perustettiin vuonna 1998. Yhtyeeseen kuuluvat laulaja Takeshi Hosomi, rumpali Hirotaka Takahashi, kitaristi Sinichi Ubakata ja basisti Yuichi Takada. Ellegarden kuulostaa hieman amerikkalaisvaikutteiselta poprockilta. Osa kappaleista on laulettu englanniksi, osa japaniksi. Yhtye keskeytti levynteon ja ilmoitti jäävänsä ennalta määrittelemättömän pitkälle tauolle 1. toukokuuta 2008. ==Diskografia== * Ellegarden (minialbumi, 2001) * Don’t Trust Anyone But Us (2002) * My Own Destruction (minialbumi, 2002) * Bring Your Board!! (2003) * Pepperoni Quattro (2004) * Riot On The Grill (2005) * Eleven Fire Crackers (2006) Luokka:Japanilaiset rockyhtyeet
Kielisyöpä

Kielisyöpä (carcinoma linguae) on kielessä esiintyvä syöpä. Se on useissa maissa, myös Suomessa, suusyövän toiseksi yleisin muoto huulisyövän jälkeen. Kielisyövässä kielen pintarakenteen muutosta edeltää tavallisesti kielen limakalvon valkotäpläisyys (leukoplakia). Vain noin 52 prosenttia kielisyöpään sairastuneista on elossa vielä viiden vuoden kuluttua diagnoosin saamisesta. Kielisyöpä on alkuvaiheessa lähes oireeton. Kielisyöpää hoidetaan leikkauksella, sädehoidolla ja sytostaattisesti. Tupakointi ja runsas alkoholinkäyttö lisäävät suusyövän riskin kuusinkertaiseksi. Myös seksitaudit lisävät kielisyövän riskiä. Lisäksi runsaasti rautaa, nitraattia, nitriittiä tai omega 6-rasvahappoja sisältävän sekä paistetun ruoan on havaittu lisäävän kielisyövän riskiä kun taas vihannesten ja hedelmien erittäin runsaan kulutuksen on havaittu vähentävän sitä. Oranssit hedelmät muodostavat tästä kuitenkin poikkeuksen.Association between Oral Cancer and Diet: An Update. https://www.ncbi.nlm.nih.gov/pmc/articles/PMC8071138/ Kaksikymmenluvulla on havaittu kielisyövän yleistyneen etenkin keski-ikäisillä naisilla, joilla ei ole ollut seksitauteja, tupakointia tai runsasta alkoholinkäyttöä. Alkoholipitoisen suuveden käytön on kuitenkin havaittu myös lisäävän kielisyövän riskiä. == Hoito == Kielisyövän kirurgisessa hoidossa käytettävää kielen poistoa kutsutaan glossektomiaksi. Osittainen kielen poisto on hemiglossektomia. == Lähteet == == Aiheesta muualla == * Terveyskirjasto: Kielisyöpä * Tohtori: Kielisyöpä, carcinoma linguae * Mayo Clinic: Tongue cancer Luokka:Syöpätaudit
MMK

MMK voi tarkoittaa seuraavia: * maatalous- ja metsätieteiden kandidaatti, MMK * miljoona markkaa, Mmk * Magnitogorski metallurgitšeski kombinat (MMK), venäläinen metalliteollisuusyritys, muun muassa suuri teräksen valmistaja == Lähteet ==
MMM

MMM voi tarkoittaa seuraavia asioita: * MMM, Venäläinen Ponzi-huijaus * MMM, Hamppumarssi, osa maailmanlaajuista Million Marihuana Marchia * MMM, Maa- ja metsätalousministeriö * MMM, maatalous- ja metsätieteiden maisteri (ylempi korkeakoulututkinto) * MMM, Mitä missä milloin – kansalaisen vuosikirja
MML

MML voi tarkoittaa seuraavia: * Maatalous- ja metsätieteiden lisensiaatti * Maanmittauslaitos
MMT

MMT tarkoittaa seuraavia asioita: *maatalous- ja metsätieteiden tohtori *Uusi rahateoria, englannin sanoista Modern Monetary Theory eli MMT, joka on chartalismin nykysuuntaus *Metrics Monitoring Tool, projektinhallintaohjelmisto.
Wasp-luokka

Wasp-luokka on Yhdysvaltain laivaston kahdeksan maihinnousutukialuksen () muodostama alusluokka, joka on suunniteltu maihinnousujoukkoja ja niiden helikopterikuljetuksia varten. Luokkaa edeltäneestä Tarawa-luokasta saatujen kokemusten pohjalta suunnitellut alukset ovat suurimpia tyyppinsä aluksia maailmassa. Aluksille on sijoitettu merijalkaväen osastojen kuljettamisen mahdollistava helikopteriosasto. Niitä tukevia AV-8B Harrier II V/STOL- håvittäjälaivueita voi olla aluksella jopa 20. Aluksilla on maihinnousualusten veteenlaskua varten telakkakansi, joka mahdollistaa kolmen ilmatyynyaluksen () kuljettamisen. Kaikilla aluksilla on sairaalaosasto, jossa on kaikkiaan 600 potilaspaikkaa ja kuusi leikkaussalia. == Alukset == Wasp-luokka Nimi Telakka Kölinlasku Vesillelasku Palvelukseen Huom USS Wasp Ingalls Shipbuilding, Pascagoula, Mississippi 30. toukokuuta 1985 4. elokuuta 1987 29. heinäkuuta 1989 USS Essex Ingalls 20. maaliskuuta 1989 23. helmikuuta 1991 17. lokakuuta 1992 USS Kearsarge Ingalls 6. helmikuuta 1990 26. maaliskuuta 1992 16. lokakuuta 1993 USS Boxer Ingalls 18. huhtikuuta 1991 13. elokuuta 1993 11. helmikuuta 1995 USS Bataan Ingalls 22. kesäkuuta 1994 15. maaliskuuta 1996 20. syyskuuta 1997 USS Bonhomme Richard Ingalls 18. huhtikuuta 1995 14. maaliskuuta 1997 15. elokuuta 1998 poistettu palveluksesta 15. huhtikuuta 2021 tulipalon johdosta. USS Iwo Jima Ingalls 12. joulukuuta 1997 4. helmikuuta 2000 30. kesäkuuta 2001 USS Makin Island Ingalls 14. helmikuuta 2004 22. syyskuuta 2006 24. lokakuuta 2009 == Lähteet == * === Viitteet === *
Captain Jack

thumb|Frankie Gee ja Maloy (vuosien 1999-2000 kokoonpano). Captain Jack on saksalainen eurodance-yhtye, jonka perustaja on tuottaja Udo Niebergall, joka myös omistaa Captain Jack -tavaramerkin. Bändin esiintyvä miehistö on vaihtunut vuoden 1995 jälkeen viidesti. Yhtyeen tunnetuin mieskeulahahmo on toisen Captain Jack-evoluution komentaja Francisco Alejandro Gutierrez (Franky Gee), joka kuoli saatuaan aivoverenvuodon 22. lokakuuta 2005. Bändin nykyinen miesvokalisti on Bruce Lacy. Naisten nimiä eri evoluutioissa ovat olleet Liza Da Costa, Maloy, Illi Love, Sunny ja Sabine. Nykyinen naisvokalisti on newyorkilainen Michelle Stanley. == Uusi ilmestyminen == Single, Turkish Bazar, julkaistiin Saksassa 19. syyskuuta 2008 ja kokonainen albumi, Captain Jack Is Back, on luvassa kuukautta myöhemmin. Alkuperäinen Captain Jack eli Franky Gee kuoli vuonna 2005 sairauskohtaukseen ja pitkään ounasteltiin, että bändi jatkaisi hänen Suomessakin esiintyneen poikansa Franky Gutierrez Jr.:n voimin. Captain Jackin keulakuvaksi haalittiin kuitenkin Yhdysvalloissa syntynyt Bruce Lacy, jonka aisaparina toimi vuoteen 2008 asti Jamie Lee. Nykyisin naisvokalistina on newyorkilainen Michelle Stanley. == Diskografia == * The Mission (1996) * Operation Dance (1997) * The Captain’s Revenge (1999) * Top Secret (2001) * Party Warriors (2003) * Cafe Cubar (2004) * Music Instructor (2005) * Greatest hits (2005) * Captain Jack is Back (2008) * Best of acoustic (2010) * Back to the Dancefloor (2011) * The 90’s Mega Party (2013) == Lähteet == == Aiheesta muualla == Luokka:Saksalaiset eurodanceartistit ja -yhtyeet Luokka:Seulonnan keskeiset artikkelit
Epäsäännöllinen muuttuja

Epäsäännöllinen muuttuja on kirkkaudeltaan muuttuva tähti, jonka valonvaihteluissa ei ole sääntöjä. Toiset epäsäännölliset muuttujat ovat sykkiviä, toiset purkautuvia. == Katso myös == *Puolisäännöllinen muuttuja Luokka:Muuttuvat tähdet
Salavuoteus

Salavuoteus eli naimattomien miehen ja naisen välinen sukupuoliyhteyden harjoittaminen oli sakolla rangaistava rikos Suomessa vuoteen 1926 asti, joskin sakottamisesta luovuttiin käytännössä jo 1800-luvun loppupuolella. Prostituoidut oli jo siihen saakka jätetty järjestelmällisesti lain soveltamisen ulkopuolelle. Ruotsin vuoden 1734 lain rikoskaaren mukaan mies voitiin tuomita sakkoihin, jotka vastasivat kolmen ruistynnyrillisen verohintaa: :"Jos naimatoin mies salawuoteutta pitä naimattoman waimoihmisen canssa; maxacon mies sackoa kymmenen talaria ja waimo wijsi." Jos jompikumpi oli naimisissa, rikosnimike oli huoruus, ja sakot olivat huomattavasti suuremmat: :"Jos naimatoin mies teke huorin naidun waimon canssa, eli naimatoin waimo-ihminen nainehen miehen canssa; tehkön sackoa se cuin nainut on, cahdexankymmendä talaria, ja naimatoin neljäkymmendä talaria." Kaksinkertaisesta huoruudesta, mikä tarkoitti, että molemmat huorintekijät olivat naimisissa, voitiin rangaista molempia kuolemalla: :"Jos nainut mies teke huorin toisen miehen waimon canssa; olcon molemmat hengens rickonet." Jos huoruuteen liittyi sukurutsa, mies teilattiin ja nainen poltettiin roviolla. Tätä teloitustapaa saatettiin käyttää lievemmistäkin rikoksista, mutta sukurutsan osalta tapa oli erikseen laissa määrätty. Silti näistä julmemmista teloitustavoista luovuttiin 1800-luvun alusta lähtien. 1800-luvun loppupuolella salavuoteuteen syyllistyneet alettiin jättää järjestelmällisesti sakottamatta, ja sakkoja määrättiin enää huoruudesta. Vuoden 1899 rikoslaissa rangaistuksia lievennettiin. Lailla 5/2 1926 poistettiin rangaistus yksinkertaisesta salavuoteudesta ja rangaistavaksi jäi vain raskaammanlaatuinen salavuoteus eli se, kun sekaantuminen on tapahtunut väärinkäyttämällä valta- tai auktoriteettisuhdetta tai naisen turvatonta tilaa.Pieni tietosanakirja, s. 1437 Tämän jälkeen oli rangaistavaa houkutella nainen seksuaaliseen kanssakäymiseen ilman tämän "vapaata suostumusta". Prostituoiduilla ei ollut tällaista lain suojaa, mutta heitä ei ollut rangaistukaan salavuoteudesta tai huoruudesta. Huoruus, josta langetettiin erittäin kovat rangaistukset, kumottiin vasta 23.9.1947. ==Lähteet== ==Aiheesta muualla== * Suomalaisen prostituutiolainsäädännön historiaa Luokka:Seksuaalirikokset Luokka:Oikeushistoria
RV Tauri -tähti

RV Tauri -tähdet ovat sykkiviä muuttujia, joissa kirkkauden vaihtelut johtuvat tähden säteittäisestä sykkimisestä. Ryhmän tähdet ovat ylijättiläisiä, ja ne sijaitsevat HR-kaaviossa kefeidien ja Mira-tähtien välillä. Kirkkauden vaihtelu vastaa myös muutoksia spektriluokassa. Tähtien ollessa kirkkaimmillaan spektriluokka on F tai G, himmeimmillään se on K tai M. Valo vaihtelee 4 magnitudin rajoissa, ja jakso on yleensä 30–150 vuorokautta. Jakson pituus riippuu jollakin tavoin kirkkaudesta. Minimit ovat vuorotellen matalia ja syviä, eli on pää- ja sivuminimejä. Prototyyppitähti RV Taurin kirkkaudenvaihtelu on välillä +9,8…+13,3 magnitudia ja jakson pituus 78,7 päivää. Luokka:Kefeidit
Nimitz-luokka

Nimitz-luokka on Yhdysvaltain laivaston kymmenen ydinkäyttöisen aluksen muodostama lentotukialusluokka. == Valmistus == Luokan ensimmäinen alus, USS Nimitz, luovutettiin Yhdysvaltain laivastolle vuonna 1975. Aluksen sisaraluksineen on rakentanut Newport News Shipbuilding Co. Vuonna 2008 valmistui luokan kymmenes ja viimeinen alus, USS George H. W. Bush. Alus oli samalla ensimmäinen muutos kohti uutta lentotukialusluokkaa (Gerald R. Ford -luokka (suunnitteluvaiheessa CVN-21)), jonka rakentaminen aloitettiin vuonna 2007. Bush on varustettu uusilla teknologioilla, kuten uudella monikäyttöisellä tutkajärjestelmällä ja avoimen arkkitehtuurin tietoverkolla. Aluksen miehistövaatimus on myös vähentynyt merkittävästi aiemmasta. Kustannusten alentamiseksi joitain uusista teknologioista on jo käytetty USS Ronald Reaganissa. Koska luokan ensimmäiset kolme alusta (Nimitz, Eisenhower ja Vinson) eroavat merkittävästi sarjan myöhemmistä seitsemästä aluksesta on näitä seitsemää alusta kutsuttu myös Theodore Roosevelt -luokan lentotukialuksiksi, vaikka Yhdysvaltain laivasto ei virallisesti tätä nimitystä käytäkään.Gardiner, Robert s. 573-574 Todellisuudessa yksikään alusluokan aluksista ei ole identtinen. Vanhemmat alukset on vuorollaan tuotu huoltoon ja tankattavaksi Refueling And Complex Overhaul (RCOH) -ohjelman mukaisesti, jolloin niiden ominaisuudet on saatettu vastaamaan uudempien laivojen standardeja. Ensimmäinen RCOH-päivityksen saanut alus oli Nimitz vuonna 1998. == Ominaisuuksia == * Hinta: noin 4,5 miljardia US$ * Vuosittaiset käyttökustannukset: 160 miljoonaa US$ * Käyttöikä: 50+ vuotta ==Alukset== *USS Nimitz (CVN-68) *USS Dwight D. Eisenhower (CVN-69) *USS Carl Vinson (CVN-70) *USS Theodore Roosevelt (CVN-71) *USS Abraham Lincoln (CVN-72) *USS George Washington (CVN-73) *USS John C. Stennis (CVN-74) *USS Harry S. Truman (CVN-75) *USS Ronald Reagan (CVN-76) *USS George H. W. Bush (CVN-77) == Lähteet == * === Viitteet === * Luokka:Seulonnan keskeiset artikkelit
Dark Angel (yhtye)

Dark Angel oli yhdysvaltalainen thrash metal-yhtye. Yhtye perustettiin Los Angelesissa ja sen ensimmäinen demo ilmestyi vuonna 1983. Yhtye hajosi 1990-luvun alussa, mutta se perustettiin uudelleen vuonna 2002 ja se hajosi taas vuonna 2005. Vuonna 2003 Dark Angel teki nauhoituksia täyspitkää levyä varten tauon jälkeen, mutta laulaja Ron Rinehartin vammauduttua vakavasti levyn lauluja ei saatu nauhoitettua, eikä levyäkään siten ole julkaistu. Ainoa kyseisistä sessioista julkaistu kappale on Metallica-cover Creeping Death, joka ilmestyi sekä itsenäisenä singlenä että Metallica-tribuutilla Metallic Attack - The Ultimate Tribute. Yhtyeen jäsenistä on rumpali Gene Hoglan miltei ainoa, jonka muusikonura on jatkunut aktiivisena näihin päiviin asti. Yhtyeen kitaristi Jim Durkinin kerrottiin kuolleen 58-vuotiaana 10. maaliskuuta 2023. == Jäsenet == === Viimeinen tunnettu kokoonpano === * Jim Durkin - kitarat (1983-1989, 2013–2023) * Eric Meyer - kitarat (1984-1992, 2002-2005, 2013–) * Gene Hoglan - rummut (1984-1992, 2002-2005, 2013–) * Ron Rinehart - laulu (1987-1992, 2002-2005, 2013–) * Mike Gonzalez - basso (1986-1992, 2013–) === Entiset jäsenet === * Mike Andrade - rummut (1983) * Jack Schwartz - rummut (1983-1984) * Rob Yahn - basso (1983-1986) * Don Doty - laulu (1983-1987) * Lee Rausch - rummut (1984) * Bob Gourley - rummut (1984) * Justin Mann - rummut (1985) * Danyael Williams - basso (2002-2005) * Jim Drabos - laulu (1987) * Brett Eriksen - kitarat (1989-1991) * Cris McCarthy - kitarat (1991-1992) == Diskografia == Studioalbumit * * * * Livealbumit * Kokoelma-albumit * Demot * * * * * Singlet * Videot * * Muut esiintymiset * == Lähteet == Luokka:Yhdysvaltalaiset thrash metal -yhtyeet tr:Dark Angel
Mira-tähti

Mira-tähti on punertava, pitkäjaksoisesti sykkivä jättiläistähti. Tähden sykkiminen aiheuttaa jaksollisia kirkkauden muutoksia. Mira-tähdet ovat hyvin punaisia, spektriluokkiin M, C tai S kuuluvia tähtiä. Mira-tähdillä on ympärillään pöly- ja kaasuvaippa. Mira-tähtien perustyyppi on Omikron Ceti eli Mira. == Lähteet == == Aiheesta muualla == *
RR Lyrae

RR Lyrae on kirkkaudeltaan muuttuva sykkivä tähti Lyyran tähdistössä. Sen mukaan on nimetty tietynlaiset muuttuvat tähdet. Sillä on noin 13 tunnin jakso, ja sen suhteellinen kirkkaus vaihtelee välillä 7--8 magnitudia. RR Lyrae -tyyppiset muuttujat ovat tärkeitä standardikynttilöitä. RR Lyraen etäisyys oli pitkään epävarma, mutta vuonna 2002 Hubble mittasi sen etäisyydeksi viiden prosentin tarkkuudella 854 valovuotta. Etäisyyden perusteella laskettu absoluuttinen kirkkaus on 0,61 magnitudia, noin 49 kertaa auringon kirkkaus. ==Standardikynttilä== Koska RR Lyrae -tyyppiset muuttujat ovat toistensa kaltaisia, niin niitä on suhteellisen helppo käyttää etäisyyden mittaamiseen. Kaikki RR Lyrae -tyyppiset tähdet sykkivät 9--24 tunnin jaksoissa, ja niiden keskimääräinen absoluuttinen kirkkaus on noin 0,75 magnitudia, noin 40 tai 50 auringon kirkkautta. Valonvaihtelu on 0,3--2 magnitudia, keskimäärin 1,0 magnitudia. Vaihtelu muuttuu nopeaan tahtiin, koska on monia sykkimisjaksoja toistensa päällä. Näiden tähtien massa on vain 0,5--0,7 Auringon massaa tai hieman yli Auringon massan, eli ne ovat kevyitä tähtiä. RR Lyrae -muuttujat jaetaan alalajeihin RRab, RRc ja RRd. RRc-tähdillä on lyhyt jakso, ja RRd-tähdet ovat kaksitilaisia sykkijöitä. Ne ovat suunnilleen samanmassaisia ja samanikäisiä, aloittamassa heliumin polttamista ytimessään. Ne ovat vanhoja, vähämetallisia populaatio II:n tähtiä. RR Lyrae -tyyppiset muuttujat ovat yleisempiä kuin kefeidit mutta vähemmän kirkkaita. == Katso myös == *Kefeidi Luokka:Jättiläistähdet Luokka:Sykkivät muuttujat
Sähkömagneettinen induktio

Sähkömagneettinen induktio on fysiikan perusilmiö, jossa muuttuva magneettikenttä indusoi sähköiseen johteeseen sähkömotorisen voiman. Kun johdinsilmukka on muuttuvassa magneettikentässä, silmukkaan syntyy sähkömotorinen voima, jonka suuruus on yhtä suuri kuin silmukan lävistävän magneettivuon muutosnopeus: :e=-\frac{d\Phi}{dt} missä e on indusoituva sähkömotorinen voima ja \Phi on silmukan lävistävä magneettivuo. Miinusmerkki johtuu Lenzin laista, jonka mukaan indusoituneen jännitteen polariteetti on sellainen, että se pyrkii synnyttämään johdinsilmukkaan sellaisen sähkövirran, jonka synnyttämä magneettivuo silmukan sisällä kumoaa ulkoisen magneettikentän muutoksen. Mikäli vuontiheys on vakio silmukan sisällä, niin vuo on :\Phi=BA, missä A on silmukan poikkipinta-ala, ja B on silmukan läpi kulkevan magneettivuon tiheys. ==Kelaan indusoituva jännite== Monikierroksisen johdinsilmukkaan eli kelaan indusoituva jännite on verrannollinen kelan silmukoiden läpi kulkevan yhteenlasketun kokonaisvuon muutosnopeuteen. Siksi N-kierroksiseen kelaan indusoituva jännite voidaan kirjoittaa muotoon :e=-NA\frac{dB}{dt}, missä A on kelan poikkipinta-ala ja B on kelan läpi kulkevan magneettivuon tiheys. ==Sovelluksia== Sähkömagneettinen induktio on tärkeä ilmiö sähkötekniikassa ja sähkömagneettisissa energiamuuntimissa kuten generaattoreissa ja muuntajissa. Näissä muuttuva magneettikenttä indusoi käämiin jännitteen, joka taas synnyttää suljettuun virtapiiriin virran. ==Katso myös== * Induktanssi * Keskinäisinduktanssi * Induktiivinen kytkeytyminen * Faradayn induktiolaki == Lähteet == Luokka:Sähkömagnetismi Luokka:Sähkötekniikka Luokka:Seulonnan keskeiset artikkelit tr:İndüksiyon (Elektromanyetik indüksiyon)
Delta Cephei

Delta Cephei on Kefeuksen tähtikuviossa oleva kirkkaudeltaan muuttuva, sykkivä tähti. Se on kefeidien prototyyppi. Delta Cephein kirkkaus vaihtelee välillä 3,6–4,3. Tähden sykkimisjakso on 5,36634 päivää. Koska tähden pintalämpötila muuttuu, sen spektriluokka muuttuu välillä F5–G3. Luokka:Kefeidit
W Virginis -tähti

W Virginis -tähti on tavallista kefeidiä himmeämpi sykkivä tähti. W Virginis -tähdet ovat vähämetallisia vanhoja populaatio II:n sykkiviä tähtiä.Karttunen et al, s. 400, 494. ==Lähteet== * ===Viitteet=== == Aiheesta muualla == *W Virginis -tähdet Zubenelgenubi. Hannu Karttunen Luokka:Kefeidit